Elektronicky

Uchádzačom.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

11334/2023/ODDVO-017 Terézia Vašičková 0948 292 783 05.06.2024

Vec

**Oznámenie o zrušení verejného obstarávania.**

Identifikácia verejného obstarávania.

**Verejný obstarávateľ:** Banskobystrický samosprávny kraj, Námestie SNP 23, 974 01 Banská Bystrica

**Predmet zákazky:** Zabezpečenie dodávky ovocia a zeleniny pre organizácie BBSK v okrese BB, BR, BŠ, DT, KA, ZC, ZH a ZV\_Výzva č. 10.

**Vyhlásené:** výzvou na predkladanie ponúk zverejnenou v systéme JOSEPHINE dňa 14.05.2024 a zaslanou všetkým záujemcom, zaradeným k momentu vyhlásenia výzvy do zriadeného dynamického nákupného systému (ďalej len „DNS) s predmetom Zabezpečenie dodávky potravín.

**Rozhodnutie.**

Verejný obstarávateľ týmto oznamuje uchádzačom, že v zmysle § 57 ods. 2 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**R U Š Í**

vyššie identifikované verejné obstarávanie.

**Odôvodnenie.**

Vo vyššie identifikovanom verejnom obstarávaní (ďalej len „výzva č. 10“) boli predložené ponuky dvoch uchádzačov, pre potreby tohto oznámenia označení ako uchádzač č. 1 a uchádzač č. 2. Uchádzači vo svojich ponukách predložili zhodné návrhy na plnenie kritérií (zhodné ceny) vo všetkých 94. častiach výzvy č. 10, čiže bolo ich ponukám priradené zhodné poradie.

Na základe vyššie uvedenej skutočnosti komisia na vyhodnotenie ponúk skonštatovala, že konanie uchádzačov č. 1 a č. 2 vykazuje známky kolúzneho správania, s odôvodneným podozrením, že uvedené subjekty v predmetnom verejnom obstarávaní zosúladili svoj postup a porušili tak § 4 zákona č. 136/2001 Z.z. o ochrane hospodárskej súťaže.

-----------------------------------------------------------------------------------------------------------------------------------------------------

V zmysle § 57 ods. 2 ZVO, verejný obstarávateľ môže zrušiť verejné obstarávanie aj vtedy, ak sa v priebehu postupu verejného obstarávania vyskytli **dôvody hodné osobitného zreteľa**, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie ZVO, ktoré **má alebo by mohlo mať zásadný vplyv na výsledok verejného obstarávania.**

V zmysle § 10 ods. 2 ZVO, verejný obstarávateľ musí dodržať princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti. Okrem vyššie menovaných špecifických princípov práva verejného obstarávania však nemožno opomenúť tie najzákladnejšie princípy, explicitne nevyjadrené v ZVO, ktoré je povinný každý verejný obstarávateľ aplikovať a z ktorých pramenia už menované špecifické pravidlá verejného obstarávania. Týmito princípmi sú základné pravidlá práva EÚ - základné slobody, vyplývajúce zo samotnej Zmluvy o fungovaní Európskej únie (ZFEÚ), ktorá ich osobitne neaplikuje na procesy verejného obstarávania. Ide okrem iného aj o ustanovenia týkajúce sa hospodárskej súťaže podľa čl. 101 ZFEÚ, ktoré **zakazujú protisúťažné praktiky medzi podnikmi,** alebo čl. 102 ZFEÚ, ktorý má za cieľ predchádzať zneužívaniu dominantného postavenia, keďže verejné obstarávanie je s právom hospodárskej súťaže neoddeliteľne späté.

Je preto nemysliteľné, aby verejný obstarávateľ akceptoval situácie, keď umožní maximálne otvorenú hospodársku súťaž pre relevantné hospodárske subjekty na trhu a následne identifikuje možné protisúťažné konanie uchádzačov vo verejnom obstarávaní.

Verejný obstarávateľ sa teda na základe tu uvedených informácií dôvodne domnieva, že uchádzači č. 1 a č. 2 uzavreli v predmetnom verejnom obstarávaní medzi sebou dohodu narúšajúcu hospodársku súťaž, ktorá mohla mať zásadný vplyv na výsledok verejného obstarávania, čo považuje za dôvod hodný osobitného zreteľa, pre ktorý nemožno od neho požadovať, aby vo verejnom obstarávaní pokračoval.

Verejný obstarávateľ tak musel postupovať tak, ako je uvedené vo výrokovej časti tohto oznámenia.

**Postup, ktorý verejný obstarávateľ použije pri zadávaní zákazky na pôvodný predmet zákazky.**

Verejný obstarávateľ použije postup zadávania zákazky v súlade s §§ 58 až 61 ZVO.

S pozdravom

 Mgr. Terézia Vašičková
kontaktná osoba verejného obstarávateľa